112. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ. 637/76 της 17 Μαρτ./1 Απρ.  1976  (ΦΕΚ Β΄426) Περί αντικαταστάσεως κυκλοφορούντων υπεραστικών λεωφορείων δι’ ετέρων μεταχειρισμένων τοιούτων.  Έχοντες υπόψη: 1.Τας διατάξεις του άρθρ. 3 του Ν.Δ. 102/73, περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών. 2.Τας διατάξεις του Ν.Δ. 1225/72, περί καταληλότητος κυκλοφορίας και τεχνικού ελέγχου των λεωφορείων αυτοκινήτων.  3.Τας υπ’ αριθ. 100290/31.12.69, 100286/70/ 31.12.69, 100282/70/31.12.69 αποφάσεις του Υπουργείου περί καθορισμού τύπων υπεραστικών λεωφορείων ΤΙ, Τ2 και Δ΄.  4.Τα υπ’ αριθ. 4174/12.11.75 και 30614/5.1.75 υπομνήματα της ΓΣΕΑΕ και της ΠΟΑΥΣ, αντιστοίχως, αποφασίζομεν: Επιτρέπομεν την αντικατάστασιν κυκλοφορούντων υπεραστικών λεωφορείων τύπου Τ1 και Τ2, δι’ ετέρων μεταχειρισμένων τύπου Ε΄, ως και την αντικατάστασιν υπεραστικών λεωφορείων τύπου Δ΄δι’ ετέρων μεταχειρισμένων του αυτού τύπου Δ΄, υπό την προϋπόθεσιν τηρήσεως των όρων της υπ’ αριθ. ΣΤ/20269/73 (τόμ. 21Β σελ. 264,23) κανονιστικής αποφάσεως ημών, περί τεχνικού ελέγχου των λεωφορείων αυτοκινήτων και κατόπιν εκτελέσεως των εν παρ. 2 του Κεφ. Β΄ της ως είρηται αποφάσεως προβλεπομένων εργασιών συντηρήσεως, ανεξαρτήτως ετών κυκλοφορίας.  Σελ. 312,732(ε) Τεύχος - Σελ.  